મને અલગ બૅરેકમાં લઈ જવામાં આવી. ત્યાં મારા જેવી કેટલીય સ્ત્રીઓ હતી. અમારા પર વંઘ્યીકરણના પ્રયોગો કરવામાં આવતા. દરરોજ ગુપ્તાંગમાં જલદ પ્રવાહી નાખવામાં આવતું. પ્રયોગમાં બિનઉપયોગી લાગતી અમુક સ્ત્રીઓને મોતની તારીખ પહેલેથી જ કહી દેવાઈ હતી અને એમના માસિકચક્ર પર મૃત્યુના તણાવની અસરોનો અભ્યાસ થતો હતો! કેટલીય સ્ત્રીઓ ઇન્ફેક્શનથી મરી જતી. અને જે બચી જતી એના પર બળાત્કાર કરીને વંઘ્યીકરણની અસરકારકતા તપાસવામાં આવતી. ગૂંગળાવી નાખતી બૅરેકમાં અમે હંમેશા અર્ધનગ્ન પડ્યા રહેતાં. બહુ ભયાનક હતું આ બધું અને આ બધાંથી પણ ભયાનક હતી અમારી હયાતી, અમારી જિજીવિષા!